lflage/wiki-talks huggingface dataset:
Wikipédia-vita:Wikitalálkozók/Győr, 2011. 10. 01.

message: most már tök vicces lenne, ha mégse érnénk el addig a kétszázezret xD Alensha 2011. augusztus 23., 22:05 (CEST)
replies: text: Még kurvasok kisbolygó van, úgyhogy ez a veszél nem fenyeget… ~ Glanthor üzenet   2011. augusztus 23., 22:17 (CEST)
A lapot majd át kell nevezni, hogy illeszkedjen a rendszerbe. :) --Burumbátor Speakers’ Corner 2011. szeptember 22., 19:30 (CEST)

text: Átneveztem, engem kezdettől fogva zavart a címe. (Mármint azóta, hogy visszajöttem a 9 napos wikiszabiról, lévén pont az elutazásom napján lett elindítva a lap.) -- Joey  üzenj nekem 2011. szeptember 22., 19:56 (CEST)
Ha már Győrben lesztek, valaki legyen már olyan kedves és rendes, hogy csinál végre egy fotót Győr vasútállomásáról! Nagyon szép épület, könnyen fotózható! :) – B.Zsolt vita 2011. szeptember 23., 12:16 (CEST)

message: T. Kollégák!
Nem kellene kicsit összehangolni a megközelítést, ha már egyszer mindannyian ugyanoda megyünk kb. ugyanakkor? Én beírtam magam, hogy melyik busszal mennék, de mehetünk máshogy is, a lényeg viszont talán az, hogy hangolódjunk már együtt az odaúton a találkozóra. Hm? -- Joey  üzenj nekem 2011. szeptember 26., 11:50 (CEST)
thread_title:  Csoportos megközelítés 

message: Javaslom ráközelíteni a piros karikázott részre a kép jobb oldalán, és megtudhatjátok, minek a rövidítése az OTRS egy kreatív kvíz-versenyző szerint. A versenyző jelentkezzen az OTRS főistenénél, ahol rövid elbeszélgetés után 200.000 db túró rudival való megkövezés lesz a büntetése.  - RepliCarter  Hagyj üzenetet 2011. október 2., 11:32 (CEST)
replies: text: A hárommal lentebbi kérdésre adott válasz alapján egyértelműen beazonosítható a bűnös  -- Joey  üzenj nekem 2011. október 2., 13:28 (CEST)
Hiába nagyítom, olvashatatlan. --Hkoala  2011. október 2., 15:41 (CEST)
A megfejtés: Országos Túró Rudi Standard... - RepliCarter  Hagyj üzenetet 2011. október 2., 19:30 (CEST)
Aki esetleg lemaradt róla: :Fájl:Wikikultúra kvíz 2011.pdf. -- OrsolyaVirágHardCandy 2011. október 15., 18:46 (CEST)
thread_title:  Wiki-kvíz
Vita:Hagen (Észak-Rajna-Vesztfália)

message: Gépi fordítás minden kontroll nélkül. Rakás szemetet már kidobtam, de pl. a pulykát mint állampolgárságot meghagytam, bizonyítékul. Vépi vita 2022. november 3., 11:15 (CET)
thread_title:  Lektor sablon indoklása
Vita:Budapest Duna-hídjai

message: --Burumbátor Speakers’ Corner 2011. augusztus 24., 09:51 (CEST)
thread_title: Van ilyen is

message: A 23. kerületben, a Felső Duna sort és a Meder utcát egy kis híd köti össze, a Ráckevei Duna-ág egyik mellékszigetére vezet. Ennek is itt lenne a helye, de mi a neve? Vagy nincs neve? --Ivoa vita 2015. március 7., 23:07 (CET)
thread_title:  23. kerületi kis híd 

message: 2003-ban volt egy rövid ideig pontonhíd a Kossuth híd helyén az EU csatlakozás szavazást népszerűsítve. (állítólag 1973-ban is volt egy) (https://index.hu/belfold/budapest/2009/07/04/pontonhid_a_margit_hid_mellett_nem_irrealis_de_nem_is_egyszeru/) JSoos vita 2018. november 6., 00:15 (CET)
thread_title:  Európa híd 

message: Kéne azért egy listát szerkeszteni a Duna-hidakhoz fontosabb adatokkal, leírással, mert nem csak a történetük a fontos
thread_title:  Lista
Vita:Karcsú galléros cápa

message: Az mit jelent, hogy az orrnyílásai a tenger felé tekintenek? Azt gondolnám, hogy egy mélytengeri élőlényt minden oldalról a tenger vesz körül. Pasztilla 2017. november 13., 18:20 (CET) Pasztilla 2017. november 13., 18:20 (CET)
Kijavítottam „lefelé”-re. DenesFeri vita 2019. október 19., 10:43 (CEST)
thread_title:  Tenger felé
Cikkjelöltvita:Genpact

message: Az angol nyelvű szócikk már nem létezik, mert nevezetesség hiányában átirányítás lett a Genpact szócikkre. Ajánlom ezen elgondolkodni, hogy a magyar Wikipédiának is nevezetes-e ez a cég és, hogy érdemes-e megtartani az ilyen szócikkeket. --200.46.124.214 (vita) 2013. december 12., 17:14 (CET)
thread_title:  Nevezetesség 

message: A cikk lényegében a 2004-ben megszűnt Gecis nevű vállalatról szól, pont ott ér véget a sztorija, hogy eladták, de az új cégről, a Genpactról már nem esik szó benne. Annyira csonk, hogy lényegében a cég tevékenysége sem derül ki belőle, csak az angol Business process outsourcing utal rá. Ahhoz képest, hogy lexikon vagyunk, ami elmagyarázza a dolgokat, ez inkább elhomályosítja. Volt már szó róla a szerző vitalapján.
Elavult, forrástalan, nem, vagy nehezen érthető cikk, fel kell javítani.  Palotabarát vita 2020. szeptember 20., 00:25 (CEST)
thread_title:  Feljavító
Vita:Békési SZSK

message: van engedelyem a forras megjelolesevel a publikalashoz. 
kerem a tartalom visszaallitasat!!!!
President

message: Engedélykérés elindítva. Tambo vita 2011. augusztus 25., 12:01 (CEST)
koszonom!
President vita 2011. augusztus 25., 12:14 (CEST)
thread_title:  Engedély
Vita:Lázár Vilmos (fogathajtó, 1967)

message: A cikket át kellene nevezni az egyértelműsítő szokványnak megfelelően Lázár Vilmos (fogathajtó, 1967) címre, mivel ugyanaz a foglalkozása, mint az azonos nevű édesapjának. Az egyértlapon már javítva. -- Joey  üzenj nekem 2011. szeptember 13., 17:46 (CEST)
* Nincs általános érvényű megállapodás az évek megadására címekben. Lásd még: Wikipédia:Elnevezési szokások (évek a címekben)  Vadszederkecall me 2011. szeptember 30., 22:49 (CEST)
Ettől még logikus a használata. És valóban szokványos, ha két azonos nevű ember foglalkozása megegyezik: 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21. stb. és még van sok, akiről egyelőre nem született szócikk. --Regasterios vita 2011. október 7., 01:48 (CEST)
thread_title:  Elnevezés
Vita:Kőváry Gyula

message: A szócikk a wiki jelölőnyelv szabályainak megfelel (tartalmaz forráshivatkozásokat és nincsenek benne zöld színű hivatkozások), a nyelvhelyességével és helyesírásával nincsen gond, források pedig vannak. Ezért a sablonokat levettem.--MXH vita 2011. szeptember 2., 10:25 (CEST)
thread_title:  Sablonok
Vita:Mihályffy Béla

message: A Magyar színházművészeti lexikonban és a Magyar színművészeti lexikonban egyaránt Mihályfi alakban szerepel a neve. Szükséges az átnevezés? – ✮ Einstein2 vitalap 2017. május 13., 16:48 (CEST)
Kb. annyira nem egyértelmű, mint Gerőf(f)y Andor esete. Gyurika vita 2017. május 14., 16:59 (CEST)
thread_title:  Név
Vita:Vízvári Mariska

message: Úgy látom, a források teljesen megoszlanak abban a tekintetben, hogy i-vel vagy y-nal írjuk-e a nevét. Viszont az általa írt szakácskönyv címe Vízvári Mariska szakácskönyve. Ezen kívül az apja is i-vel írta a nevét, és a házassági meg a halotti anyakönyvben is i-vel szerepel a neve. Ez alapján én hajlok az -i végződésű alak használatára. Vélemény? – Regasterios vita 2019. június 27., 22:11 (CEST)
Ráadásul nem egy könyvén Vizvári. – Pagony foxhole 2019. június 27., 22:22 (CEST)
replies: text: Én hinnék Kenyeres Ágnesnek. – Pagony foxhole 2019. június 27., 22:23 (CEST)
Oké, akkor átnevezem. – Regasterios vita 2019. június 28., 15:13 (CEST)
thread_title:  Vízváry vagy Vízvári
Vita:Peti Sándor

message: *A források közül egy hibás címre vonatkozik. Egy másik Vízvári Mariskára mutat. Csak a harmadik köthető Peti Sándorhoz
*Nem tudom, honnan származnak az életrajzi adatok, forrás nincs feltüntetve. Javítottam a hibás időpontokat és a forrást is megneveztem.
*Az aktív éveket -mint az infoboxok értelmetlen információját- töröltem. Véleményem szerint sem a kezdeti, sem a záró dátum nem határozható meg pontosan. Egyáltalán nem biztos, hogy egy színész pályája az elérhető  források első időpontjában indult. A záró időpontot szintén nehéz meghatározni. Ebben a cikkben ráadásul a záró időpont hat évvel kisebb, mint a utolsó filmszereplés dátuma.
*Itt is megjegyzem, nem értem az infobox használatát egy rövid cikkben. Furcsa ugyanazokat az információkat szinte egymás mellett kétszer (születési időpont háromszor) szerepeltetni.
*Gondolom a cikk egy másik hasonló platform átírásával született, ezért lett a művész titulusa színésznő.
*A wikipédiában nem szoktunk a szerzőknél rövidítéseket használni. Pl: Fejes E.
*Az 1945 után aktív színészek szócikkeinél javaslom használni a Színházi Adattárat . 
*Általában javaslom használni a Magyar Színházművészeti Lexikont is.
*A szócikkekben véleményem szerint a wikipédia hivatkozásokat jelölni kellene. Próbáltam ezeket (cca:20)) pótolni .
*A cikket nincs több időm még alaposabban átnézni, ezért helyeztem el a lektor sablont.
--Kispados vita 2011. augusztus 27., 13:41 (CEST)
thread_title:  Problémák, javítások, javaslatok.
Vita:Loxodroma

message: A loxodroma fogalma mint felületen meghatározott, s annak metrikájától függő görbe, nem szűkíthető le csak a szférikus loxodromára. Vagy a szócikk elnevezésén, vagy a tárgyaláson változtatni kell. A mértani tárgyalást pedig mértani, nem pedig földrajzi koordinátákban kell végezni.--Theodore Yoda vita 2013. április 1., 11:03 (CEST)
 Például: A loxodroma valamely felületen azon görbe, mely két meghatározott felületi póluson áthaladó geodetikus görbékkel azonos mértékű szöget alkot. Ennek alapján, a forgásfelületeken a loxodroma a meridionális alkotókat metszi azonos mértékű szögben. Ezen szögmértéket a pozitív pólusiránytól, órajárási irányban, teljes körben mérve, a loxodroma azimutjának nevezik.
   ...A forgásfelületek loxodromájának trigonometrikus egyenlete meghatározható a felület izometrikus koordinátáira felületmetrikai módszerrel, vagy egyszerűbben egy olyan infinitezimális, derékszögű háromszögben, melynek átfogója loxodromaív, a befogói pedig a felület ortogonális koordinatív vonalai.stb..stb..--Theodore Yoda vita 2013. április 1., 11:17 (CEST)
thread_title:  Általánosítás 

message: Én loxodróma néven ismertem és használtam (az ortodrómát szintén), ezért az volt a szándékom, hogy a két címszót átnevezem. Ám a Repülési lexikon és az Idegen szavak szótára is rövid o-val írja, valamint az ógörög szótár is a "droma" alakot erősítette meg, "futás" jelentéssel. Ezért a címszó hosszú ó-val írása helytelen lenne, amit ezek szerint meg kell szoknom. Kár, hogy a kereső különbséget tesz a rövid és hosszú mássalhangzók között, ezért átirányítást hozok létre a Google által is bizonyított módon létező helytelen alakról. - Orion 8 vita 2013. november 8., 17:23 (CET)
thread_title:  Nem hosszú ó 

message: Ezt már lassan 3 éve írtam ki, valaki nálam jobban hozzáértő ránézhetne és átírhatná...
"Ez a tulajdonsága teszi lehetővé, hogy a jármű állandó útirányt (azimut, kurzus) tartva jusson a célba." - ez így nem igaz. állandó útirányt tartva Ortodroma-n haladunk. a Loxodromatikus út csak a Mercator-vetületen egyenes (merthogy az szög-, és nem távolságtartó), a valóságban folyamatos iránykorrekció szükséges. Másodvélemény alapján javítandó. Sablon kikerült. --Saddalim uff 2011. augusztus 27., 15:02 (CEST)
Lehetséges megfogalmazás: "Ez a tulajdonsága teszi lehetővé, hogy a jármű az északi iránnyal mindvégig változatlan szöget (azimut, kurzus) bezáró útvonalon jusson a célba."
thread_title:  Állandó útirány
Vita:Etnografiti

message: Ezt azért ideidézném, ami az eredetiséget illeti:
*S még: 
*Ndebele house painting
OsvátA Palackposta 2011. augusztus 28., 16:15 (CEST)

message: Wikipédia:Törlésre javasolt lapok/Etnografiti
thread_title:  Törlési megbeszélés
Vita:Kondenzcsík

message: Gyakran tapasztalható, hogy egyik-másik repülőgép, bár szemmel láthatóan azonos magasságban halad, nem húz kondenzcsíkot. Ennek mi lehet az oka, hiszen vélhetően ugyanolyan típusú hajtóművük van? Talán az utóégetés? Gyakorlott repülőgép-szerelő e kérdésemre nem tudott magyarázatot adni. Voxfax vita 2023. december 27., 02:42 (CET)
thread_title:  Mikor nincs?
Vita:Mészáros Máté

message: Fontos lenne a szócikket bővíteni. Az interneten számos forrás található. --Kispados vita 2011. augusztus 29., 11:22 (CEST)
Továbbá kéne kérni tőle egy fényképet. SyP 2011. augusztus 29., 11:41 (CEST)
Hasi tasi Raiffeisen-reklám: http://www.youtube.com/watch?v=k0P9Ul7NlGA SyP 2011. augusztus 29., 11:47 (CEST)
thread_title:  Megjegyzés
Vita:Abaffy Erzsébet

message: A hivatkozás nem helytálló!
Kérném törölni!
Gépészmérnök édesapám nem azonos a makói Abaffy Lászóval.￼ 78.131.17.105 (vita) 2023. március 2., 12:13 (CET)
thread_title:  Abaffy László
Vita:Békési Sportjáték és Szabadidő Klub

message: Szerintem már nem kell a sablon, kiszedtem. Ha vki nem ért ezzel egyet, tegye vissza, de szerintem már nem kell! --®  A  Mihipédia-project and Mihálykó PéterCsak vidáman! hírlevél 2011. november 30., 19:00 (CET)
thread_title:  Lektor-sablon
Vita:Võ Nguyên Giáp

message: Átdolgozandó! Gépi fordítás! misibacsi*üzenet 2011. augusztus 30., 12:04 (CEST)
Átírtam azt a pár borzasztó mondatot, néhányat kivettem, amik már a háborúra vonatkoztak. misibacsi*üzenet 2011. december 16., 10:59 (CET)
thread_title: Átdolgozandó

message: A cikk ennek nem felel meg, az átdolgozás pedig "megoldottként" van jelölve.
thread_title: Horror törölve
Vita:Rohrbacher Miklós

thread_title:  Szaklektorálás 

message: "A m. kir. Belügyminiszter engedélye alapján 1927-től y-nal, Rédey alakban használta."
Az évszám gyanúsnak tűnik. Bár mindenhol ez szerepel, de a források nagyon úgy néznek ki, hogy egymásról (ill. egy kiindulóról) íródtak. 
Eleve furcsa, hogy míg bp.-i főkapitány-helyettes, addig i-vel írta, majd a nyugdíjazása után kap engedélyt y-nal használni, de ennél meggyőzőbb érv az, hogy az 1903-as kiadású Rendőrségi lexicon szerkesztőjeként is már Rédey formában szerepel:
https://www.regikonyvek.hu/images/1000x768/resize/c_6a5aaweu.jpg?v=1
thread_title:  Rédei/Rédey
Vita:A farm, ahol élünk

message: a szinkronhangok között hibásan szerepel "Jonathan Garvey" magyar hangja - a valóságban nem Gruber Hugó, hanem Németh Gábor szinkronizálta. a hiba tőlem (http://prairie.hu) származik, innen vette át az oldal szerkesztője a wikipédiára. a prairie.hu oldalon már javítottam, de itt nem sikerül változtatnom, illetve jóvá kellene hagyni a változtatást. üdvözlettel, Nagy Orsolya 
replies: text: Kész, köszönjük szépen az észrevételt! Nincs kedved regisztrálni? PallertiRabbit Hole 2011. december 24., 14:54 (CET)
thread_title:  Magyar szinkron
Fájlvita:Árpád Fejedelem Tagiskola címer.JPG

message: Kedves Teemeah! Ezen a fényképen nem jogvédett logó látható. Jelenleg folyosódísz. Egykor (1993-2004) egy általános iskola nem hivatalos "címere" volt. Nincs egy alkotója, többen készítették. A kép 18 év alatt többször változott. A "műalkotás"-t legutóbb, az iskolanév változás miatt a rajztanár átfestette. Jávori István 2011. augusztus 31., 19:40
thread_title: Nem logó
Vita:Melich János

message: Szia: Tudnál valamilyen forrást, vagy idézetet megjelölni az alábbi módosításod megerősítésére: "s nem mellékesen igazolni is igyekezett ezeknek állítólagos fúzióját a magyar nyelv és irodalom felé, hogy az önkéntes magyarosodás látszatát kelltse a magyarosítás helyett". Köszönöm, AGrafik, 2011. július 18.
 
Nehezen tudnám megszerezni az eredeti könyvet amelyből a másolatot kaptam az egyetemi előadásoktól: ugyanis néhány alapvető dolgot mint a kiadó és az ISBN szám, onnan kellene megnéznem. Ott is szó esett, hogy Melich a horvát és a magyarországi szlovén irodalom fúzióját a magyar felé akarta igazolni, mint amilyen a magyar abécé használata. A magyar ábécével írt horvát és szlovén könyvek azonban ezt a fuziót nem támasztják alá, mert példának okáért a vend nyelvű Újszövetség is strukturálisan próbált a Dalmatin bibliához és a közép-szlovén, illetve kaj-horvát sztenderd nyelvhez igazodni. Megnézek még egy másik könyvet, ami nálam van, szerintem ott le van írva. Doncseczvita 2011. július 20., 11:45 (CEST)
 
Köszönöm a választ. Tehát nem lehet minden kétséget kizáróan megalapozattnak tekinteni ezt a megállapítást a "Melich János" szócikkben Doncsecz által beillesztve: "nem mellékesen igazolni is igyekezett ezeknek állítólagos fúzióját a magyar nyelv és irodalom felé, hogy az önkéntes magyarosodás látszatát kelltse a magyarosítás helyett.". A fentiekre való tekintettel így ezt a szövegrészletet töröltem ebből a szócikkből, mert a mások által, és maga a szerző által sem hozzáférhető, és igazolható erre az esetleges forrásra a hivatkozás, így csak véleményként értékelhető a szövegrészlet. AGrafik vita 2011. augusztus 29., 03:54 (CEST)
thread_title:  Kérdés
Vita:Nemzeti Értékelvű Párt

message: Ez nem a Nemzeti Értékelvű Pártról szóló cikk, hanem a párt manifesztuma, alapító nyilatkozata. Szórul szóra ugyanaz, mint ami itt található: http://nep-part.hu/ 
– Villanueva vita 2011. szeptember 1., 06:43 (CEST)
És az miért baj?
Ebből is látszik, hogy nem elfogult és nem hirdetés, hanem a párt sima bemutatkozása.
Szerinted egy pártnak hogyan kéne bemutatkoznia?
Szerintem neked alapvető problémáid vannak az egóddal, amellett igen alacsony lehet az az ismeretanyag is amivel rendelkezel.
thread_title:  Az SN sablon indoklása 

message: Ezt a lapot a lefolytatott törlési megbeszélés eredményeképpen töröltem. – Malatinszky vita 2011. szeptember 2., 21:51 (CEST)
Második törlési megbeszélés: Wikipédia:Törlésre javasolt lapok/Nemzeti Értékelvű Párt_(második jelölés) – Hungarikusz Firkász Ide írkássz! 2014. március 1., 18:27 (CET)
thread_title:  Törlési megbeszélés 

message: A cikk megfogalmazása erősen elfogult a párt javára. Egy enciklopédiacikkben tényeknek kell szerepelnie, nem véleményeknek; nem engedhetők meg olyan megfogalmazások, mint pl. „Magyarország vagyonának, emberi erőforrásainak alárendelt harmadik-világbeli szinten tartásával, az emberek rabszolgaságba, vagy adósrabszolgaságba taszításával”. --Malatinszky vita 2014. február 25., 04:30 (CET)
Baromság!
Egyszerűen azért szövegelsz ilyet, mert nem akarod, hogy kint legyen.
Feletted a másik szerkesztőnek meg más a véleménye és nekem is. Ti vagytok személyesen elfogultak a más politikai nézetek miatt.
Ennyi és nem több.
Ti beszéltek itt elfogultságról?
Röhögnöm kell.
Az elfogultak ti magatok vagytok! Ti sértitek meg az alapelveket és magának a demokráciának az alapelveit, amikor csak a saját önös, személyes érdekeitek helyezitek minden más elé.
Ezt bizonyítja az itteni wikipediaban való ténykedésetek is.
Amit ti csináltok itt az csak a személyes kicsinyes bosszútokról szól, és bizonyos komplexusaitokról, amikor ti felsőbbrendűnek képzelitek magatokat a többinél.
Csakhogy ezzekel a személyes flusztrációtokkal az egész wikipedia.org oldalt elhiteltelenítitek.  Nemzeti vita 2014. február 25., 07:43 (CET)
thread_title:  SN
Vita:Kozmetikumok biztonsági értékelése

message: {segély} Nem értem a kifogásokat, szeretném megvitatni azzal, aki felcímkézte, mert sajnos erre vonatkozólag sem látok utalást, hogy ki volt az. Korábban már látta lektor, és nem volt kifogása ellene.

message: :A lektorálás szükség szerint, bármikor végezhető a Wikipédián, hiszen a szövegek bármikor változtathatók.
replies: text: Kivágtam a szöveg legelső mondatát, amely értelmetlen, hiszen az értékelés egy folyamat és nem a dokumentum neve: "Olyan dokumentum, melyet egy adott kozmetikum engedélyezése céljából készítenek, és amely a késztermék biztonságosságát értékeli az emberi egészség szempontjából."

text: A jogszabályszövegeket magyarázni szoktuk, ennek itt még nyoma sincs.

text: A lexikoncikk alapvető kérdése, mely hatáskörök vannak nemzeti és melyek közösségi (uniós) szintem szabályozva.

text: Van még mit javítani ezen.----Linkoman vita 2011. szeptember 1., 10:42 (CEST)
Kedves Linkoman,
A legnagyobb tisztelettel: a biztonsági értékelés valóban egy folyamat, de az annak eredményeként születő dokumentumot is 
pontosan ezzel a névvel illetik a szakzsargonban. Ha megnézed a B. rész nevű részt, akkor láthatod is, hogy a felépítését írja le a jogszabály szövege. 
Természetesen ennek a wikioldalnak az átalakítása folyamatosan zajlik, igyekszem vele sokat foglalkozni, de még én is csak tanulom a használatát, ezért folyamatosan fog szépülni. Nem is ezzel kapcsolatban volt kifogásom, hanem hogy a tartalmi "kritikáddal". Azt megértem, ha az oldal logikai felépítésére teszel javaslatokat (köszönjük!), de szerintem szakmai kérdésekben nem érdemes vitatkozni, azért írtuk meg ezt a cikket, mert hiányoltuk a wikipediáról, és mert van rálátásunk a témakörre.
Természetesen majd teszünk még hozzá magyarázó részeket is, ha ez szerinted javít rajta. 
Egyébként a lektor, akivel eddig kapcsolatban álltam Petej. Toxinfo vita 2011. szeptember 1., 11:39 (CEST)
thread_title:  Lektorálandó
Vita:Giora Feidman

message: Ez a zeneszerző és előadóművész eredetileg nem héberül írta a nevét, hiszen csak élete második felében került Izraelbe Dél-Amerikából. Függetlenül attól, hogy a héber nevek magyaros átírása önmagában is rendkívül problematikus, főképpen ami a magánhangzókra vonatkozik, Feidmann esetében bár a keresztnév héber, de az átírás nem héberből indul. Maga a héber is a latin logikával írt zsidó név átírása. Ráadásul a szerző sok-sok éve Németországban dolgozik, előtte Amerikában évtizedekig. Szóval esetében a magyaros-héber átírás tárgyszerűtlen és szükségtelen. --m-ta vita 2011. szeptember 1., 21:58 (CEST)
thread_title: Feidmann neve
Fájlvita:Vízváry Mariska.jpg

message: A kép a fiatal Vízváry Mariskát ábrázolja. Feltöltője  sablonnal látta el, de a kép biztosan nem filmkocka. Egyelőre rákerült egy  sablon. Ki kellene deríteni, van-e a képnek szerzője, illetve milyen licenc lenne a megfelelő. Farkasgergely vita 2011. szeptember 2., 21:08 (CEST)
Töltöttem fle helyette filmkockát, mert a képről nem sikerül megállapítani, hogy mikor készülhetett pontosan, így nem mertem rá közkincs sablont tenni. --Xiǎolóng   vigyázz, harap!  2011. szeptember 5., 15:12 (CEST)
thread_title:  Licenc
Vita:Balogh Ferenc (egyértelműsítő lap)

message: Ez inkább egy külön szócikkbe kellene. --Petej vita 2011. szeptember 2., 23:50 (CEST)
"== Élete ==Tanulmányait a váci gépipari technikumban végezte, e mellett zeneiskolában csellón, gitáron, és trombitán tanult. Énekelni Cseh Kató énektanárhoz járt, magántanulóként. "A" kategóriás ORI vizsgát tett, mely az akkori legmagasabb fokú előadóművészi besorolásnak számított. 1980-ban a budapesti tehetségkutató versenyen figyelt fel rá a zsűriből Bergendy István,aki elhívta a tehetséges fiatal énekest egy zenekari próbára. Így lett Balogh Ferenc a Berendy zenekar szólóénekese. Az ő szövegei, zenéi és fantasztikus előadói képességei hitelessé tették a már elkészült felvételeket is (Budai park blues, Nem az a baj, Rázd meg magad, Kréta szív stb.). 1981 már igazi, kőkemény rockzenét hozott az egész napos Hajógyári fesztiválra, ahol ők voltak a nyitózenekar.1983 őszén kezdték el felvenni a Tánciskola első két részének anyagát, ami lemezen, televízió sorozatban és később videókazettán is megjelent, Én táncolnék veled… címmel. Ebben a korszakban készült még a Subidubi című lemez, valamint egy Bergendy buli című összeállítás a zenekar repertoárjából. Hosszabb-rövidebb ideig tartó Skandináv fellépések, német televíziós koprodukció Würzburgban, magyarországi turné, rádiós és televíziós felvételek (pl. Sebaj Tóbiás), Süsü a sárkány-lemezek jellemzőek erre a korszakra. Szirtes Tamás felkérésére elvállalta a Madách Színházban az Eliot-Webber: Macskák című musical egyik szerepét (Mefisztulész I), így a társulattal együtt részt vett a darab magyarországi ősbemutatóján. A különlegesen nagy sikert arató musicalben nyolc évig énekelt. Több előadásban is énekelte a Jézus Krisztus Szupersztár musical főszerepét,valamint a Vidám Színpadon a Kaktusz virágában. A Magyar Rádió és Televízió, és az Operaház Szimfónikus zenekarával lépett föl éveken keresztül. Szerepelt televíziós könnyűzenei műsorokban (1 millió fontos hangjegy, Pulzus, Szervusz Szergej, és a már említett nagy sikert aratott Én táncolnék veled c. sorozat, és a gyerekeknek szóló Süsü a sárkány...) 1988-ban az első magyar Interpop fesztiválon megnyerte a Nagydíjat. 1989 őszén nagy változás történt az énekes életében,mert megismerkedett a Hit Gyülekezetével. Saját szavaival élve: megtért Jézus Krisztushoz, akinek átadta az életét, hangját, tehetségét, hogy Istent szolgálja további életében. Több mint húsz éve a Hit Gyülekezete dicséret zenekarának az énekese. Ez idő óta részt vesz aHit Gyülekezete Istentiszteletein, és kultúrális rendezvényein, valamint 2001 decembere óta a Magyar ATV-n látható, a Vidám Vasárnap című műsorban, ahol a Hit Gyülekezete zenekarában énekel minden vasárnap 11 órától."
thread_title:  "Szócikkből" kivágva